LATVIJAS REPUBLIKA

****

**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: dome@tukums.lv

**RĪKOJUMS**

#### Tukumā

2015.gada 4.augustā Nr. 123-d

**Par paaugstinātās drošības situācijas vadību**

**Tukuma pilsētas attīrīšanas iekārtās „Tīle”**

Pamatojoties uz „Par pašvaldībām” 12.pantu 15.panta pirmās daļas 2.punktu, 21.panta pirmās daļas 27.punktu, Civilās aizsardzības likuma 9.panta otrās daļas 2.punktu, SIA „Tukuma ūdens” iesniegtajām notekūdeņu analīzēm, SIA „VentEko” iesniegtajām atskaitēm uzstādītās aerācijas sistēmas darbību un veikto mērījumu rezultātiem (pielikumā), SIA „Lakalme” atzinumu par Tukuma pilsētas notekūdeņu attīrīšanas ietaišu „Tīle" darbību (pielikumā), 2004.gada 14.maija Līgumu Nr.30-1, 2014.gada 28.augusta Līgumu Nr.355-2 „Par notekūdeņu papildattīrīšanu” un operatīvās vadības grupas 2015.gada 3.augusta sanāksmes secinājumiem:

1. No 2015.gada 4.augusta **ATCELT** ārkārtas situāciju Tukuma pilsētas attīrīšanas iekārtās

„Tīle” un Slocenes upē.

1. **UZDOT** SIA „Tukuma ūdens” paaugstinātās drošības situācijas periodā līdz 2015.gada

17.augustam:

* 1. nepieciešamības gadījumā atbilstīgi Ministru kabineta 2006.gada 2.maija noteikumiem

Nr.362 „Noteikumi par notekūdeņu dūņu un to komposta izmantošanu, monitoringu un kontroli” prasībām sadarbībā ar Tukuma novada Domes Komunālo nodaļu turpināt Tukuma pilsētas attīrīšanas iekārtu „Tīle” dūņu lauku apjoma daļēju samazināšanu un atlikušā viena bioloģiskā attīrīšanas koridora darbības atjaunošanu pilnā apmērā;

* 1. turpināt visas nepieciešamās darbības, lai uzturētu par 30% samazinātu Tukuma

pilsētas kanalizācijas tīklā novadāmo ražošanas notekūdeņu daudzumu (salīdzinot ar 2015.gada jūliju), saglabājot esošajos tehniskajos noteikumos noteiktās piesārņojošo vielu koncentrācijas,

* 1. sadarbībā ar Tukuma novada Domes Juridisko nodaļu un sfēras ekspertiem uzsākt

sarunas ar mērķi saskaņot grozījumus līgumos (2004.gada 14.maija līgums Nr.30-1 noslēgts ar AS „Tukuma piens” un 2014.gada 28.augusta līgums Nr.355-2 noslēgts ar SIA „Puratos Latvija”) par Tukuma pilsētas kanalizācijas tīklā novadāmo ražošanas notekūdeņu parametriem, priekšattīrīšanas nosacījumiem, samaksas kārtību, atbildību par videi nodarīto kaitējumu ar mērķi nodrošināt Tukuma pilsētas attīrīšanas iekārtu „Tīle” darbību atbilstoši normatīvo aktu prasībām;

* 1. līdz visu pilsētas attīrīšanas iekārtu „Tīle” bioloģisko koridoru darbības atjaunošanai

pilnā apmērā turpināt līgumu ar SIA „VentEko” reģ. Nr. 41203008864, par uzstādīto aerācijas ozonēšanas sūkņu darbību Šlokenbekas Dzirnavu ezerā, kadastra Nr. 9082 004 0090.

1. **AICINĀT** AS „Tukuma Piens” paaugstinātās drošības situācijas periodā turpināt ievērot

iepriekš noteiktos ierobežojumus notekūdeņu apjomos un piesārņojuma koncentrācijā vai transportēt notekūdeņus vismaz 100 m3 apjomā uz citām notekūdeņu attīrīšanas iekārtām (par attiecīgo apjomu samazinot novadāmo notekūdeņu hidraulisko slodzi Tukuma pilsētas kanalizācijas tīklā (salīdzinājumā ar 2015.gada jūliju) un ievērojot 2004.gada 14.maija līguma Nr.30-1 nosacījumus.

1. **AICINĀT** SIA „Puratos Latvija” paaugstinātās drošības situācijas periodā turpināt

uzņēmuma notekūdeņus transportēt uz citām notekūdeņu attīrīšanas iekārtām.

1. Nākošo drošības situācijas vadības darba grupas sanāksmi **SASAUKT** 2015.gada

17.augustā pl.16.00

1. Kontroli par rīkojuma izpildi **UZDODU** Tukuma novada Domes Komunālās nodaļas

vadītājam Ģirtam Ruģelim.

1. Tukuma novada Domes Administratīvajai nodaļai **NOSŪTĪT** šo rīkojumu visiem

drošības situācijas vadības darba grupas dalībniekiem un **IEVIETOT** to Tukuma novada pašvaldības interneta tīmekļa vietnē.

Domes priekšsēdētājs Ē.Lukmans